|  |
| --- |
| **ՀԻՄՆԱՎՈՐՈՒՄ**«Հայաստանի Հանրապետության կառավարության 2019 թվականի հունվարի 24 -ի N 26-Ն որոշման մեջ լրացում կատարելու մասին» Կառավարության որոշման նախագծի |
| 1. | **Ընթացիկ իրավիճակը և իրավական ակտի ընդունման անհրաժեշտությունը** |
|  | Հաշվի առնելով այն հանգամանքը, որ «Նաիրիտ գործարան» ՓԲԸ-ի տեխնոլոգիական համակարգերում, տարողություններում և սարքավորումներում առկա քիմիական նյութերի և սարքավորումների անվտանգ պահպանության իրականացմանը ֆինանսապես աջակցելու նպատակով աշխատակիցներին աշխատավարձի վճարման համար Կառավարության որոշումը ընդունվել է սույն թվականի հունվարի 24-ին, սակայն փաստացի աշխատած աշխատողների աշխատավարձերը և դրան հավասարեցված այլ վճարները պետք է վճարել հունվարի 1-ից, ուստի իրավական կարգավորումների անհրաժեշտությունից ելնելով անհրաժեշտ է ՀՀ կառավարության վերոնշյալ որոշման մեջ կատարել լրացում: Միաժամանակ հայտնում եմ, որ «Նաիրիտ գործարան» ՓԲԸ-ի աշխատակիցների հետ 2018 թվականին կնքված աշխատանքային պայմանագրի ժամկետը լրացել է 31.12.2018թ. և վճարվել է 2018 թվականի աշխատավարձը, կատարվել է վերջնահաշվարկ: Վերոնշյալ աշխատակիցների հետ աշխատանքային պայմանագրերը կնքվել են սույն թվականի փետրվարի 6-ին:  |
| 2. | **Կարգավորման նպատակը և բնույթը և ակնկալվող արդյունքը** |
|  | **Ներկայացվող նախագծի նպատակն է** հնարավորություն տալ «Նաիրիտ գործարան» ՓԲԸ-ի աշխատակիցների ստաժը և աշխատավարձի վճարումը հաշվել հունվարի 1-ից : |
| 3. | **Նախագծի մշակման գործընթացում ներգրավված ինստիտուտները և անձինք** |
|  | Արտակարգ իրավիճակների նախարարություն: |
| **ՏԵՂԵԿԱՆՔ****Նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին** |
|  | Սույն նախագծի ընդունումը ՀՀ այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում: |
| **ՏԵՂԵԿԱՆՔ****Պետական բյուջեում կամ տեղական ինքնակառավարման մարմինների բյուջեների վրա ազդեցության**  |
| Սույն նախագծի ընդունմամբ Հայաստանի Հանրապետության 2019 թվականի պետական բյուջեում ծախս չի առաջանում:  |

ԱՐՏԱԿԱՐԳ ԻՐԱՎԻՃԱԿՆԵՐԻ ՆԱԽԱՐԱՐ ՖԵԼԻՔՍ ՑՈԼԱԿՅԱՆ